Publication: Magyar Közlöny
Issue: MK-2002-40 (Year: 2002, Number: 40)
Era: 1990-2004
Section: A 23/1990. (XII. 3.) PM rendelet 1. számú melléklete az alábbiak szerint módosul:
Paragraph Index: 608

(2) Tromboxánok és leukotriének A tromboxánokat és a leukotriéneket, miként a prosztaglandinokat is sejtek szintetizálják arachidonsavból. Bár hatásuk összehasonlítható a prosztaglandinokéval és szerkezetük is nagyon hasonló, nem rendelkeznek a prosztánsav alapszerkezetével. A tromboxánok a prosztaglandinok bioszintetikus származékai. A vérlemezkék összetapadását és az artériák összehúzódását okozzák, valamint a többszörösen telítetlen zsírsavak hatásának fontos szabályozó tényezõi. A leukotriének a nevüket onnan kapták, hogy a leukocitákból (fehérvérsejtekbõl) származnak és konjugált trién szerkezetük van. Hatékony hörgõösszehúzó anyagok és fontos szerepet játszanak a túlérzékenységi reakciókban.

Source: https://magyarkozlony.hu/hivatalos-lapok/931165920f3076a0e9ea7e202a5a34a98142deaa/dokumentumok/1980084c43e0a5fc1ce8cb1be24394943f32dd93/letoltes